ହାଇକୋର୍ଟ ପରିସରରେ ବସବାର୍ ଟ୍ରଙ୍କିଂ ସିଷ୍ଟମ ଉଦଘାଟିତ - Prameya News7\nକଟକ,୧୨/୦୪ : ହାଇକୋର୍ଟ ପରିସରରେ ସୋମବାର ବସବାର୍ ଟ୍ରଙ୍କିଂ ସିଷ୍ଟମ ଓ ଇଲେକ୍ଟ୍ରିକ୍ କଣ୍ଟ୍ରୋଲ ରୁମ୍ ଉଦଘାଟିତ ହୋଇଯାଇଛି । ହାଇକୋର୍ଟର ମୁଖ୍ୟ ବିଚାରପତି ଜଷ୍ଟିସ୍ ଡ. ଏସ ମୁରଲିଧର ଏହାକୁ ଉଦଘାଟନ କରିଛନ୍ତି । ଅନ୍ୟମାନଙ୍କ ମଧ୍ୟରେ ହାଇକୋର୍ଟ ବିଲ୍ଡିଂ କମିଟିର ଅଧ୍ୟକ୍ଷ ଜଷ୍ଟିସ୍ ସି.ଆର. ଦାଶ ଓ ହାଇକୋର୍ଟ ବିଲ୍ଡିଂ କମିଟି ସଦସ୍ୟ ଜଷ୍ଟିସ ପ୍ରମଥ ପଟ୍ଟନାୟକ ଏହି ଭର୍ଚୁଆଲ ଉଦଘାଟନ କାର୍ଯ୍ୟକ୍ରମରେ ଉପସ୍ଥିତ ଥିଲେ ।\nଆହୁରି ମଧ୍ୟ ଆଡଭୋକେଟ୍ ଜେନେରାଲ ଅଶୋକ କୁମାର ପରିଜା, ବରିଷ୍ଠ ଆଇନଜୀବୀ ତଥା ଓଡିଶା ହାଇକୋର୍ଟ ବାର୍ ଆସୋସିଏସନ ସଭାପତି ଜଗବନ୍ଧୁ ସାହୁ, ପୂର୍ତ୍ତ ବିଭାଗ ସଚିବ ଡ. କିଶନ କୁମାର ମଧ୍ୟ ଏହି କାର୍ଯ୍ୟକ୍ରମରେ ଭର୍ଚ୍ୟୁଆଲ ମାଧ୍ୟମରେ ସାମିଲ ହୋଇଥିଲେ ।\nକାର୍ଯ୍ୟକ୍ରମରେ ମୁଖ୍ୟ ବିଚାରପତି କହିଥିଲେ ଯେ, ପୂର୍ବରୁ ଥିବା ସବ୍ ଅପଟିମାଲ୍ ଇଲେକ୍ଟ୍ରିକ୍ ସିଷ୍ଟମକୁ ସିନ୍ଥେଟିକ୍ କେବୁଲ ସିଷ୍ଟମରେ ପରିବର୍ତ୍ତନ କରାଯାଇଛି । ଉନ୍ନତ ପ୍ରଯୁକ୍ତିବିଦ୍ୟା ଥିବା ବସବାର୍ ଟ୍ରଙ୍କିଂ ସିଷ୍ଟମକୁ ଗ୍ରହଣ କରାଯାଇଛି । ଏହାକୁ ପୂର୍ତ୍ତ ବିଭାଗ ସୂଚାର ରୂପେ ବିନା କୋର୍ଟ କାର୍ଯ୍ୟରେ ବାଧାରେ ସମାପ୍ତ କରିଛି । ଏହାସହ ବସବାର୍ ଟ୍ରଙ୍କିଂ ସିଷ୍ଟମର କାର୍ଯ୍ୟ ୩୩ ଦିନ ମଧ୍ୟରେ ଶେଷ ହୋଇଥିବା ଏବଂ ସମସ୍ତ ସୁରକ୍ଷାକୁ ଦୃଷ୍ଟି ଦିଆଯାଇଥିବା କହିଛନ୍ତି ପୂର୍ତ୍ତ ସଚିବ ।\nବସ୍ବାର ଟ୍ରଙ୍କିଂ ସିଷ୍ଟମ୍ କଣ ?\nବସ୍ବାର ଟ୍ରଙ୍କିଂ ସିଷ୍ଟମ୍ ହେଉଛି ବିଦ୍ୟୁତ ଶକ୍ତି ବିପଣନ ବ୍ୟବସ୍ଥାର ଏକ ସ୍ବତନ୍ତ୍ର ପଦ୍ଧତି ଯେଉଁଥିରେ କପର ବା ଆଲୁମିିନିୟମ ବସ୍ବାର ବ୍ୟବହାର କରାଯାଇଥାଏ ଏବଂ ତାହା ଯେକୌଣସି ବାହ୍ୟ ବସ୍ତୁ ଜନୀତ ବିପଣନ ବ୍ୟବସ୍ଥାକୁ ସୁରକ୍ଷା ଦେଇଥାଏ ।
